Запустение
Кат вълк, когато втурне се в стада,
врагът разнесе ужас в целий край,
де селянин от люлка до смъртта
сал нивите си да работи знай.

Побягна всичко живо – млад и стар,
кой дето види да спаси живот,
оставили за плен и за пожар
на враг жесток и къща и имот.

Деня над запустели равнини
пълзи и вий се дим като мъгла,
а нощем осветяват висини
запалените някъде села.

Стихотворения на Стамен Панчев